[{"text_idx": "#000000", "text": "Dum la pandemio, ekzercejoj estas fermitaj\u2014ec\u0302 la simpla ekzercoc\u0302ambro kie mi log\u0302as. S\u0302ildo sur pordo diras: \u201cNotu: Fermita g\u0302is plua noto.\u201d Kaj, c\u0302ar tio ne sufic\u0302is, oni ankau\u0306 kovris la s\u0302losiltruon, kaj forprenis la tenilon de la pordo."}, {"text_idx": "#000001", "text": "Mi jam preskau\u0306 ne uzis la ekzercmas\u0302inojn, sed la ekzercejo havis bonegan aron de halteroj, kaj c\u0302ar ili estis tie, mi uzis ilin. Nun, mi devas fari mian ekzercon sen ili."}, {"text_idx": "#000002", "text": "Krom la halteroj, mi plej akre sentis la perdon de la stango mi uzis por sinpendado kaj sintirlevado. Do, mi tuj mendis duopon de gimnastikaj ringoj, kiuj mi nun uzas por tio."}, {"text_idx": "#000003", "text": "Por anstatau\u0306igi la halteroj, mi havas unu 15-funtan (7 kg) globhalteron. G\u0302i estas tro malpeza por multaj ekzercoj por mi, sed dum tempo mi povos simple fari pli da ripetoj de iu ekzercaj\u0302o."}, {"text_idx": "#000004", "text": "Kaj, kompreneble, mi c\u0302iam havas c\u0302igongon kaj tajg\u0302ion, kurado, ktp."}, {"text_idx": "#000005", "text": "C\u0302u vi? Kiel vi trejnas kaj ekzercas dum la pandemio?"}, {"text_idx": "#000007", "text": "Tri foje dum la semajno, mi studas kun grupo, kiu kunvenas dum horo kaj duono. Du foje dum la semajno, mi instruas grupon, kiu kunvenas dum horo. Do, dum normala semajno, mi faras 6.5 horojn de tajg\u0302ion au\u0306 kiel grupano au\u0306 grupestro. C\u0302i-semajne, mi faros pli, c\u0302ar mi hodiau\u0306e agis kiel instruisto por alia grupo."}, {"text_idx": "#000008", "text": "Unu horo tajg\u0302ia leciono progresas tiel:"}, {"text_idx": "#000009", "text": "Dum 30 minutoj, ni faras c\u0302igongajn ekzercojn. Tiuj estas sufic\u0302e simplaj movoj, pli simpla ol movo de tajg\u0302i-formo. Ni faras eble 8 au\u0306 16 ripetaj\u0302ojn de la movo, tiam progresas al alia.\nDum 10 minutoj, ni meditas. Ni faras kaj sidantan meditadon kaj starantan meditadon, kiuj ni nomas simple sidado au\u0306 starado.\nDum 20 minutoj, ni faras tajg\u0302ian formon. Tio estas ordita aro de movoj, kutime faritaj malrapide."}, {"text_idx": "#000011", "text": "Pas\u0302u malantau\u0306en kaj svingu brakojn"}, {"text_idx": "#000012", "text": "(Mi tre g\u0302uis traduki la nomojn de la formoj.)"}, {"text_idx": "#000013", "text": "Poste ni aldonis du pli da formojn. Je loko du ni enmetis \u201cLernomilitisto de Budho batas pistujon.\u201d (Eble la c\u0302ina nomo pli bone estu \u201cMilitisto kiu studas kun Budho batas pistujon.\u201d Mi scias nur la anglan tradukon de la formnomo.) Je loko sep ni enmetis \u201cDividu la kolharojn de la sovag\u0302cevalo.\u201d"}, {"text_idx": "#000014", "text": "Mi komencis mian studon de tajg\u0302io dum aprilo de 2009 (do mi faris g\u0302in dum preskau\u0306 ses jaroj). Mi tuj trovis g\u0302in bona por mi. Mi pli plene regas la korpon. Mi havas pli bonan ekvilibron. Mi estas pli forta. Mi pli bone scias kie kaj kiel estas c\u0302iu parto de mia korpo."}, {"text_idx": "#000015", "text": "Dum la jaroj ekde tiu unua kurso, mi lernis 48-movan formon, kaj kelkfoje faras g\u0302in dum la semajno, sed mi ankorau\u0306 faras la 8+1+1 formon: g\u0302i enhavas c\u0302iun gravan trajton de la pligranda formaro (pezmovo, piedmovo, korpturno, spiralado de la membroj, fermo kaj malfermo de la brusto, vertikaleco, kaj intenco), sed estas sufic\u0302e mallonga, ke oni povas fari g\u0302in plenatente. (Eble grandmajstroj povas fari 48-movan formon plenatente, sed g\u0302is nun, ne mi.) Ankau\u0306, la malpli longan formon mi povas fari dum nur kelkaj minutoj, do pli facile en normale plena tago."}, {"text_idx": "#000016", "text": "G\u0302i ne estas tuta sistemo por ekzerco. Mi bezonas ion por aerobia trejniteco, do kuro au\u0306 biciklo. Mi bezonas ion por forto, do halterlevo. Mi bezonas ion por fleksebleco, do strec\u0302ado."}, {"text_idx": "#000017", "text": "Fine, mi diru, ke tajg\u0302io estas milita arto, sed tiu trajto ne interesas mian instruiston. Se mi volas lerni pri tio (kaj mi ja volas), mi devos lerni tion de alian instruisto."}, {"text_idx": "#000018", "text": "Mi ekzercas per kelkaj agadoj."}, {"text_idx": "#000019", "text": "Notu: en c\u0302iuj el tiuj artikoloj, mi uzos lokajn mezurunuojn de tiu loko kie la agado okazis\u2014do, ofte mejloj. Kiam la loka mezurunuo estas alia\u2014ekzemple, se mi kuras en kurkonkurso je 10 km\u2014mi uzos tiun mezurunon."}, {"text_idx": "#000022", "text": "Mi ne kuras longe, kaj mi ne kuras rapide, sed mi ja kuras. Dum someroj, mi ofte atingas la kapablon por kuri 5 au\u0306 6 mejlojn. Dum vintroj, mi kuras per pas\u0302aparato. Tio estas tiel teda, ke mi malofte kuras ec\u0302 3 mejlojn."}, {"text_idx": "#000023", "text": "Mi biciklas kaj por ekzerci kaj por veturi."}, {"text_idx": "#000024", "text": "Mia edzino ofte biciklas kun mi. Dum 2005 ni rajdis en organiza bicikla okazaj\u0302o, en kiu mi rajdis 100 mejlojn kaj mia edzino rajdis 100 kilometrojn."}, {"text_idx": "#000025", "text": "Mi levas pezilojn, por grandigi mian forton. Dum jaroj, mi faris regule\u2014du au\u0306 tri foje dum semajno. Lastatempe, malpli ofte, sed mi intencas fari plu."}, {"text_idx": "#000027", "text": "Lastatempe, speciale dum vintro, c\u0302i tiu estas mia plej grava ekzerco. Mi c\u0302eestas kurson tri-foje dum la semajno, kaj mi instruas alian kurson du-foje dum la semajno."}, {"text_idx": "#000028", "text": "Unu ekzerca agado, pri kiu mi estas tre interesa, sed kiun mi g\u0302is nun preskau\u0306 ne faris, oni nomas en la angla per la franca-devenita vorto parkour. Mi supozas, ke tiu estus en Esperanto parkuro."}, {"text_idx": "#000029", "text": "Mi verkos pli pri parkuro, se g\u0302i estos io, kion mi faras."}]